ai4bharat/Pralekha huggingface dataset:
প্রধানমন্ত্রীরদপ্তর
ফসল বিমা যোজনা নিয়ে কৃষকদেরকে প্রধানমন্ত্রীর চিঠি
বীজ থেকে বাজার পর্যন্ত কৃষকদের সমস্ত সমস্যার সমাধানের জন্য নিরন্তর চেষ্টা : প্রধানমন্ত্রী
নয়াদিল্লি, ১৮ মার্চ, ২০২১
এমনিতে তো প্রধানমন্ত্রীর দিনগুলি ভীষণ ব্যস্ততার মধ্যে কাটে। কিন্তু খুব মানুষই জানেন যে তিনি যখনই সময় পান তখন তাঁর ব্যস্ততার মধ্য থেকে সময় বের করে অসংখ্য মানুষের চিঠি এবং বার্তার জবাব দিতে থাকেন। তেমনই একটি চিঠি তিনি পেয়েছিলেন উত্তরাখণ্ডের নৈনিতালের খিমানন্দের কাছ থেকে। খিমানন্দ প্রধানমন্ত্রী নরেন্দ্র মোদীকে ‘নমো অ্যাপ’-এর মাধ্যমে বার্তা পাঠিয়ে প্রধানমন্ত্রী ফসল বিমা যোজনার পাঁচটি সফল বছর পূর্তি উপলক্ষে এবং সরকারের অন্যান্য প্রচেষ্টার জন্য শুভেচ্ছা জানিয়েছিলেন। এখন প্রধানমন্ত্রী খিমানন্দকে চিঠি লিখে তাঁর এই বহুমূল্য পরামর্শ জানানোর জন্য ধন্যবাদ দেন।
প্রধানমন্ত্রী তাঁর চিঠিতে লেখেন, “কৃষি সহ বিভিন্ন ক্ষেত্রে সংস্কার এবং দেশকে উন্নয়নের নতুন উচ্চতায় পৌঁছে দেওয়ার জন্য সরকারের লাগাতার প্রচেষ্টা নিয়ে আপনার বহুমূল্য ভাবনা-চিন্তা ও পরামর্শ জানানোর জন্য কৃতজ্ঞতা জানাই। এরকম আত্মীয়তাপূর্ণ বার্তা আমাকে মন-প্রাণ দিয়ে দেশের সেবায় নিয়োজিত থাকতে নতুন প্রাণশক্তি জোগায়।”
প্রধানমন্ত্রী ফসল বিমা যোজনার সাফল্য সম্পর্কে উল্লেখ করে প্রধানমন্ত্রী লেখেন, “প্রধানমন্ত্রী ফসল বিমা যোজনা আবহাওয়ার অনিশ্চয়তার সঙ্গে যুক্ত বিভিন্ন প্রতিকূলতা লাঘব করে পরিশ্রমী কৃষক ভাই-বোনেদের আর্থিক হিত সুনিশ্চিত করতে লাগাতার গুরুত্বপূর্ণ ভূমিকা পালন করছে। এই কৃষক হিতৈষী বিমা যোজনার মাধ্যমে আজ কোটি কোটি কৃষক লাভবান হচ্ছেন।”
কৃষক এবং কৃষিকল্যাণের প্রতি সঙ্কল্পবদ্ধ সরকারের প্রচেষ্টার উল্লেখ করে প্রধানমন্ত্রী মোদী তাঁর চিঠিতে আবার লেখেন, “বিগত পাঁচ বছরে স্বচ্ছতার সঙ্গে বিপুল সংখ্যক কৃষকের ফসল বিমার ক্লেমগুলি যাচাই করে, ক্ষতিপূরণ পাওয়ার প্রক্রিয়া সুসম্পাদিত করে এই প্রকল্প কৃষকের কল্যাণে সমর্পিত আমাদের সঙ্কল্পবদ্ধ প্রচেষ্টা ও সুদৃঢ় ইচ্ছাগুলি বাস্তবায়নের একটি গুরুত্বপূর্ণ উদাহরণ হয়ে উঠেছে। আজ বীজ থেকে শুরু করে বাজার পর্যন্ত কৃষক ভাই-বোনদের প্রতিটি ছোট-বড় সমস্যা দূর করে অন্নদাতাদের সমৃদ্ধি এবং কৃষির প্রগতি সুনিশ্চিত করার নিরন্তর প্রচেষ্টা করা হচ্ছে।”
এর পাশাপাশি প্রধানমন্ত্রী দেশের উন্নয়নে দেশবাসীর অবদান এবং তাঁদের ভূমিকার প্রশংসা করে লিখেছেন, “সর্বাঙ্গীণ এবং সর্বমুখী উন্নয়নের দৃষ্টিকোণের পাশাপাশি আজ দেশ একটি সশক্ত, সমৃদ্ধ ও আত্মনির্ভর ভারতের নির্মাণের দিকে দ্রুতগতিতে এগিয়ে চলেছে। সমস্ত দেশবাসীর বিশ্বাসের প্রাণশক্তিতে পরিপূর্ণ দেশ জাতীয় লক্ষ্যগুলি প্রাপ্তির জন্য একনিষ্ঠভাবে কাজ করছে, আর আমার দৃঢ় বিশ্বাস যে আমাদের দেশকে বিশ্ব মানচিত্রে নতুন উচ্চতায় নিয়ে যাওয়ার প্রচেষ্টা ভবিষ্যতে আরও ত্বরান্বিত হবে।”
এর আগে খিমানন্দ প্রধানমন্ত্রী মোদীকে তাঁর বার্তায় ফসল বিমা যোজনার সাফল্যের পাঁচ বছর পূর্তি উপলক্ষে শুভেচ্ছা জানিয়েছেন। পাশাপাশি খিমানন্দ বলেছিলেন, সরকার প্রধানমন্ত্রীর নেতৃত্বে বিভিন্ন কল্যাণমূলক প্রকল্পের মাধ্যমে নাগরিকদের উন্নতি এবং দেশের উন্নয়নের জন্য নিরন্তর চেষ্টা করে যাচ্ছে।
অর্থমন্ত্রক
শ্রী দীপক দাস নতুন কন্ট্রোলার জেনারেল অফ অ্যাকাউন্টসের দায়িত্ব গ্রহণ করেছেন
নতুনদিল্লি, ১লা আগস্ট, ২০২১
শ্রী দীপক দাস নতুন কন্ট্রোলার জেনারেল অফ অ্যাকাউন্টসের  দায়িত্বভার আজ গ্রহণ করেন। ২৫তম সিজিএ হিসেবে দায়িত্ব গ্রহণের আগে তিনি কেন্দ্রীয় প্রত্যক্ষ কর পর্ষদে প্রিন্সিপ্যাল চিফ কন্ট্রোলার অফ অ্যাকাউন্টসের দায়িত্ব পালন করেন।
১৯৮৬ সালের ব্যাচের ইন্ডিয়ান সিভিল অ্যাকাউন্টস সার্ভিস  আধিকারিক শ্রী দাস আজ থেকে অর্থ মন্ত্রকের ব্যয় সংক্রান্ত দপ্তরের সিজিএ হিসেবে কাজ শুরু করেছেন। ৩৫ বছরের কর্মজীবনে তিনি একাধিক কেন্দ্রীয় মন্ত্রকের গুরুত্বপূর্ণ দায়িত্ব সামলেছেন। এ ছাড়াও তিনি ইন্ডিয়ান সিভিল অ্যাকাউন্টস সার্ভিসের প্রশিক্ষণ অ্যাকাডেমি ইন্সটিটিউট অফ গভর্নমেন্ট অ্যাকাউন্টস অ্যান্ড ফিনান্সের নির্দেশকের দায়িত্বও পালন করেছেন।
দিল্লির কিরোরি মাল কলেজের প্রাক্তণী শ্রী দাস কেন্দ্রীয় প্রত্যক্ষ কর পর্ষদে প্রিন্সিপ্যাল চিফ কন্ট্রোলার অফ অ্যাকাউন্টসের দায়িত্ব পালন করার সময় প্রযুক্তি নির্ভর বিভিন্ন পদ্ধতির সূচনা করেন ।
CG/CB/
(Visitor Counter : 168
স্বাস্থ্যওপরিবারকল্যাণমন্ত্রক
ভারতে ক্রমবর্ধমান ভাবে এ পর্যন্ত ১৯২.৩৮ কোটিরও বেশি করোনা প্রতিষেধক টিকা দেওয়া হয়েছে
১২-১৪ বছর বয়সীদের ৩.২৮ কোটির বেশি টিকার প্রথম ডোজ দেওয়া হয়েছে
ভারতে সুস্পষ্টভাবে আক্রান্তের সংখ্যা বর্তমানে ১৪,৮৩২
গত ২৪ ঘণ্টায় নতুন করে আক্রান্তের সংখ্যা দাঁড়িয়েছে ২ হাজার ০২২
আরোগ্যের হার বর্তমানে হয়েছে ৯৮.৭৫ শতাংশ
সাপ্তাহিক ভাবে আক্রান্তের হার বর্তমানে রয়েছে ০.৪৯ শতাংশ
নতুন দিল্লি, ২৩ মে, ২০২২
সারাদেশে এ পর্যন্ত ১৯২.৩৮ কোটির বেশি মানুষকে করোনা প্রতিষেধক টিকা দেওয়া হয়েছে। আজ সকাল ৭টা পর্যন্ত পাওয়া তথ্য অনুযায়ী দেশে মোট এপর্যন্ত সামগ্রিকভাবে ১৯২ কোটি ৩৮ লক্ষ ৪৫ হাজার ৬১৫ জনকে টিকা প্রদান করা হয়েছে। মোট ২,৪২,৩৮,৬১৯ টি সেশনের মাধ্যমে এই টিকা প্রদান করা হয়েছে।
ভারতে ১২ থেকে ১৪ বছর বয়সীদের জন্য টিকাকরণ অভিযান শুরু হয়েছে ২০২২ সালের ১৬ মার্চ থেকে। এ পর্যন্ত মোট ৩,২৮,৯৮,৫৭০ জন টিকার প্রথম ডোজ নিয়েছেন। এর পাশাপাশি ১৮ থেকে ৫৯ বছর বয়সীদের জন্য প্রিকসান ডোজ শুরু হয়েছে ২০২২ সালের ১০ এপ্রিল থেকে।
এদিকে আজ সকাল ৭ টা পর্যন্ত পাওয়া রিপোর্টে জানা গেছে-
ভারতে এ পর্যন্ত ১ কোটি ০৪ লক্ষ ০৬ হাজার ৫৪৩ জন স্বাস্থ্যকর্মী প্রথম ডোজ এবং ১ কোটি ০০ লক্ষ ৩৪ হাজার ৭২৫ জন কর্মী দ্বিতীয় ডোজ পেয়েছেন।
প্রিকসান ডোজ পেয়েছেন ৫১ লক্ষ ২০ হাজার ৯৩২।
অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ৮৪ লক্ষ ১৮ হাজার ২৮৬ জন কর্মী প্রথম ডোজ এবং ১ কোটি ৭৫ লক্ষ ৭৪ হাজার ৫১২ জন কর্মী দ্বিতীয় ডোজ পেয়েছেন।
প্রিকসান ডোজ পেয়েছেন ছেন ৮৪ লক্ষ, ২১ হাজার ৮৭৩ জন।
আবার ১২ থেকে ১৪ বছর বয়সীদের মধ্যে প্রথম ডোজ পেয়েছেন ৩ কোটি,২৮ লক্ষ, ৯৮ হাজার ৫৭০ জন।
দ্বিতীয় ডোজ পেয়েছেন ১ কোটি, ৪২ লক্ষ, ০৯ হাজার ৫৮৬ জন।
অন্যদিকে, ১৫-১৮ বছর বয়সী প্রথম ডোজ পেয়েছেন ৫ কোটি ৯১ লক্ষ ৯৬ হাজার ৭৬৮ জন। দ্বিতীয় ডোজ পেয়েছেন ৪ কোটি ৪৮ লক্ষ ৬৮ হাজার ৮৪৭ জন।
একইভাবে, ১৮-৪৪ বছর বয়সী ৫৫ কোটি ৬৮ লক্ষ ৬১ হাজার ১২৪ জন প্রথম ডোজ এবং ৪৮ কোটি ৭৪ লক্ষ ০৫ হাজার ১৩৩ জন দ্বিতীয় ডোজ পেয়েছেন।
প্রিকসান ডোজ পেয়েছেন ৫ লক্ষ, ৯৯ হাজার ৬৯০ জন।
অন্যদিকে, ৪৫-৫৯ বছর বয়সী ২০ কোটি ৩১ লক্ষ ৯৭ হাজার ২০৬ জন প্রথম ডোজ এবং ১৯ কোটি ০২ লক্ষ ৫১ হাজার ১৫০ জন দ্বিতীয় ডোজ পেয়েছেন।
প্রিকসান ডোজ পেয়েছেন
১১ লক্ষ ৮৪ হাজার ৯৮২ জন।
এছাড়াও, ৬০ বছরের বেশি বয়সী ১২ কোটি ৭০ লক্ষ ৫৪ হাজার ২৩৩ জন প্রথম ডোজ পেয়েছেন।
দ্বিতীয় ডোজ পেয়েছেন ১১ কোটি ৮৬ লক্ষ ১৯ হাজার ৩২১ জন।
প্রিকসান ডোজ পেয়েছেন ১ কোটি ৭৫ লক্ষ ২২ হাজার ১৩৪ জন।
মোট প্রিকসান ডোজ পেয়েছেন ৩ কোটি ২৮ লক্ষ ৪৯ হাজার ৬১১।
অন্যদিকে, মোট ১৯২ কোটি ৩৮ লক্ষ ৪৫ হাজার ৬১৫ জন টিকার ডোজ পেয়েছেন।
ভারতের সুস্পষ্টভাবে করোনা আক্রান্তের সংখ্যা বর্তমানে ১৪ হাজার ৮৩২। যা মোট আক্রান্তের ০.০৩ শতাংশ।
করোনা প্রতিষেধক টিকা দান অভিযান নতুন পর্যায়ে সর্বজনীনভাবে ২১ জুন, ২০২১ থেকে শুরু হয়েছে।
গত ২৪ ঘন্টায় সারাদেশে মোট ২ হাজার ০৯৯ জন রোগী আরোগ্য হয়ে উঠেছেন। আরোগ্যের হার বর্তমানে ৯৮.৭৫ শতাংশ।
করোনা জনিত অতিমারির শুরু থেকে এ পর্যন্ত ৪ কোটি, ২৫ লক্ষ, ৯৯ হাজার ১০২ জন আরোগ্য লাভ করেছেন।
দেশে গত ২৪ ঘন্টায় ২ হাজার ০২২ জন নতুন করে আক্রান্ত হয়েছেন।
গত ২৪ ঘন্টায় দেশে মোট ২ লক্ষ ৯৪ হাজার ৮১২ টি নমুনা পরীক্ষা হয়েছে। এছাড়া সারাদেশে এ পর্যন্ত ৮৪ কোটি ৭০ লক্ষ  নমুনা পরীক্ষা হয়েছে।
বর্তমানে সাপ্তাহিক ভিত্তিতে আক্রান্তের হার ০.৪৯ শতাংশ। অন্যদিকে, দৈনিক ভিত্তিতে এই আক্রান্তের হার ০.৬৯ শতাংশে রয়েছে।
CG/ SB
(Visitor Counter : 150
শ্রমওকর্মসংস্থানমন্ত্রক
সামাজিক নিরাপত্তার কর্মসূচি
নয়াদিল্লি, ২৬ জুলাই, ২০১৮
কেন্দ্রীয় শ্রম ও কর্মসংস্হান দপ্তর বিড়ি শ্রমিক সিনেমা শিল্পের সঙ্গে যুক্ত শ্রমিক এবং বিভিন্ন ধরনের খনি শ্রমিকদের জন্য স্বাস্হ্য, শিক্ষা ও আবাসন ক্ষেত্রে নানা ধরনের কল্যামূলক কর্মসূচি রূপায়ণ করে থাকে। আগে বিভিন্ন ধরনের সেস থেকে এইসব কল্যাণমূলক প্রকল্পের ব্যয় নির্বাহ করা হত। বর্তমানে জি.এস.টি চালু হওয়ার পর ভারতের কনসলিডেটেড ফান্ড বা সংহত তহবিল থেকে এইসব প্রকল্পের জন্য ব্যয় করা হয়ে থাকে। নতুন গৃহ নির্মানের জন্য শ্রমিকদের তিনটি কিস্তিতে দেড় লক্ষ টাকা ভর্তুকি দেওয়া হয়। শ্রমিকদের সন্তানদের প্রথম থেকে দ্বাদশ শ্রেণী পর্যন্ত শিক্ষার জন্য প্রতিবছর ২৫০ টাকা থেকে ১৫০০ টাকা পর্যন্ত আর্থিক সহায়তা দেওয়া হয়। এছাড়া সারা দেশের শ্রমিক কল্যাণ সংগঠনের আওতায় ১২টি হাসপাতাল এবং ২৮৬টি চিকিৎসাকেন্দ্র থেকে শ্রমিক এবং তার পরিবারের সদস্যদের জন্য স্বাস্হ্য পরিষেবা দেওয়া হয়ে থাকে। এছাড়াও আম আদমি বিমা যোজনাকে প্রধানমন্ত্রী জীবন জ্যোতি বিমা যোজনা এবং প্রধানমন্ত্রী সুরক্ষা বিমা যোজনার সাথে যুক্ত করে অংসগঠিত ক্ষেত্রের শ্রমিকদের জীবনবিমার সুবিধা দেওয়া হয়ে থাকে। কেন্দ্রীয় সরকার এই ক্ষেত্রে প্রিমায়ামের ৫০% দেয় এবং রাজ্য সরকারগুলিকে বাকি ৫০% দেওয়ার জন্য অনুরোধ জানানো হয়েছে। কেন্দ্রীয় শ্রম এবং কর্মসংস্হান দপ্তরের প্রতিমন্ত্রী  শ্রী সন্তোষ কুমার গাঙ্গোয়ার এক প্রশ্নের লিখিত জবাবে এই কথা জানিয়েছেন।
CG/PB/NS…
(Visitor Counter : 64
কেন্দ্রীয়মন্ত্রিসভা
আন্তঃরাজ্য নদী জল বিবাদ  আইন, ১৯৫৬-র আওতায় তেলেঙ্গানা রাজ্যের অনুরোধে কৃষ্ণা জল বিরোধ ট্রাইব্যুনাল-II –এর শর্তাবলী অনুমোদন করল কেন্দ্রীয় মন্ত্রিসভা
নতুন দিল্লি, ০৪ অক্টোবর, ২০২৩
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আন্তঃরাজ্য নদী জল বিবাদ  আইন, ১৯৫৬-র ৫ ধারার আওতায় কৃষ্ণা নদীর জলবন্টন নিয়ে তেলেঙ্গানা ও অন্ধ্রপ্রদেশের বিবাদের নিষ্পত্তিতে গঠিত কৃষ্ণা জল বিরোধ ট্রাইব্যুনাল-II –এর অতিরিক্ত শর্তাবলী অনুমোদন করেছে। তেলেঙ্গানা সরকার আন্তঃরাজ্য নদী জল বিবাদ  আইন, ১৯৫৬-র ধারায় আওতায় যে অভিযোগ জানিয়েছিল তার প্রেক্ষিতে এবং আইনী পরামর্শের ভিত্তিতে এই পদক্ষেপ নেওয়া হয়েছে।
কৃষ্ণা নদীর জলের ব্যবহার, বন্টন ও নিয়ন্ত্রণ নিয়ে তেলেঙ্গানা ও অন্ধ্রপ্রদেশের মধ্যে বিবাদের নিষ্পত্তি হলে তা দু রাজ্যের মানুষের পক্ষেই উপকারী হবে এবং এর সুবাদে আমাদের দেশও আরও শক্তিশালী হয়ে উঠবে।
সংশ্লিষ্ট রাজ্যগুলির অনুরোধে কেন্দ্রীয় সরকার আন্তঃরাজ্য নদী জল বিবাদ  আইন, ১৯৫৬-র ৩ নম্বর ধারার আওতায় ২০০৪ সালের ২ এপ্রিল, কৃষ্ণা জল বিরোধ ট্রাইব্যুনাল-II গঠন করেছিল। পরবর্তীকালে ২০১৪ সালের ২ জুন, তেলেঙ্গানা রাজ্য গঠিত হয়। অন্ধ্রপ্রদেশ পুনর্গঠন আইন  ২০১৪-র ৮৯ নম্বর ধারার আওতায় ক্লজ এ ও বি-কে অন্তর্ভুক্ত করতে কৃষ্ণা জল বিরোধ ট্রাইব্যুনাল-II-এর মেয়াদ বাড়ানো হয়।
পরবর্তীকালে তেলেঙ্গানা সরকার কৃষ্ণা নদীর জলের ব্যবহার, বন্টন ও নিয়ন্ত্রণ নিয়ে ২০১৪ সালের ১৪ জুলাই, ভারত সরকারের জলশক্তি মন্ত্রকের অধীন জলসম্পদ, নদী উন্নয়ন ও গঙ্গা পুনরুজ্জীবন দপ্তরে একটি অভিযোগ পাঠায়। তেলেঙ্গানা সরকারের পক্ষ থেকে ২০১৫ সালে সুপ্রিম কোর্টে একটি রিট পিটিশনও দাখিল করা হয়। ২০১৮ সালে তেলেঙ্গানা সরকার জলশক্তি মন্ত্রককে অনুরোধ জানায়, তাদের অভিযোগটি কৃষ্ণা জল বিরোধ ট্রাইব্যুনাল-II –তে পাঠিয়ে দিতে। এটি তেলেঙ্গানা ও অন্ধ্রপ্রদেশের মধ্যকার বিবাদ বলে তারা উল্লেখ করে। ২০২০ সালে জলশক্তি মন্ত্রীর পৌরোহিত্যে দ্বিতীয় শীর্ষ পরিষদের বৈঠকে বিষয়টি নিয়ে আলোচনা হয়। ২০২১ সালে তেলেঙ্গানা সরকার রিট পিটিশনটি প্রত্যাহার করে নেয়। জলশক্তি মন্ত্রক এই বিষয়ে আইন মন্ত্রকের কাছ থেকে আইনী মতামত চায়।
PG/SD/SKD
(
পরিবেশওঅরণ্যমন্ত্রক
ভারতীয় জীবনশৈলীর মধ্য দিয়ে সারা বিশ্ব উপলব্ধি করছে অর্থনীতি এবং বাস্ততন্ত্র একে অপরের পরিপূরক: শ্রী হরদীপ সিং পুরি
নয়াদিল্লি, ১০ ফেব্রুয়ারি, ২০২৩
কেন্দ্রীয় আবাসন ও নরোন্নয়ন এবং পেট্রোলিয়াম ও প্রাকৃতিক গ্যাস মন্ত্রী শ্রী হরদীপ সিং পুরি বলেছেন, জীববৈচিত্র্য এবং পরিবেশের ক্ষতির প্রভাব জীবনের প্রতিটি স্তরে অনুভূত হচ্ছে, জীবনযাত্রা আরও ব্যয়বহুল ও জটিল হয়ে ওঠেছে। ভারতের সভাপতিত্বে জি২০ গোষ্ঠীর পরিবেশ ও জলবায়ু সংক্রান্ত কার্যনির্বাহী গোষ্ঠীর প্রথম বৈঠকে এক ভিডিও বার্তায় মন্ত্রী বলেন, জলবায়ু পরিবর্তন এবং জীববৈচিত্র্রে যে নেতিবাচক প্রভাব অনুভূত হচ্ছে সারা বিশ্বের সমন্বিত উদ্যোগে তা দূর করা সম্ভব হবে। বেঙ্গালুরুতে আয়োজিত এই বৈঠকে মন্ত্রী ভূমিকম্পে বিধ্বস্ত তুরস্কের জনসাধারণের প্রতি সহমর্মিতা প্রকাশ করে বলেন, ভারত সেদেশের মানুষের পাশে রয়েছে। সম্ভাব্য সব ধরনের মানবিক এবং চিকিৎসা সংক্রান্ত সাহায্যের আশ্বাস তিনি দেন। তুরস্কের এই সংকটে সারা বিশ্ব যেভাবে সে দেশের পাশে এসে দাঁড়িয়েছে তাকে তিনি এ বছরের জি২০-র মূল ভাবনা ‘বসু্ধৈব কুটুম্বকম’ বা ‘এক বিশ্ব, এক পরিবার, এক ভবিষ্যৎ’-এর প্রতিফলন বলে মনে করেন।
শ্রী পুরি জানান, বিশ্বের মোট অভ্যন্তরীণ উৎপাদনের ৮৫ শতাংশ জি২০ গোষ্ঠীভুক্ত রাষ্ট্রগুলিতে হয়ে থাকে। মোট আন্তর্জাতিক বাণিজ্যের ৭৫ শতাংশ এই দেশগুলিতে হয়। সারা বিশ্বের দুই তৃতীয়াংশ মানুষ এখানেই বসবাস করেন। তাই বিশ্বজুড়ে দক্ষিণ দক্ষিণ আলোচনার মধ্য দিয়ে জি২০ গোষ্ঠী জলবায়ু পরিবর্তন সমস্যা এবং উন্নয়নশীল রাষ্ট্রগুলির ঋণ সংক্রান্ত সমস্যা সমাধান করতে পারবে।
মন্ত্রী বলেন, গত ৮ বছর ধরে জলবায়ুর প্রতি ন্যায় বিচারের জন্য কেন্দ্রীয় সরকার বিভিন্ন সংস্কার মূলক উদ্যোগ নিয়েছে। ২০৭০ সালের মধ্যে ভারতকে কার্বন নিঃসরণ মুক্ত রাষ্ট্র হিসেবে গড়ে তোলা সংক্রান্ত যে ঘোষণা গ্লাসগো সিওপি২৬-এ প্রধানমন্ত্রী শ্রী নরেন্দ্র মোদী করেন, তার মধ্যে দিয়ে জলবায়ু পরিবর্তন সমস্যার সমাধানে ভারতের দায়বদ্ধতা প্রকাশিত হয়। ভারত মনে করে অর্থনীতি এবং বাস্ততন্ত্র একে অপরের পরিপূরক।
সুস্থায়ী জীবনযাত্রা অনুসরণের গুরুত্বের কথা উল্লেখ করে মন্ত্রী বলেন, কর্মীগোষ্ঠী তিনটি বিষয় নিয়ে আলোচনা করবে। এই সম্মেলনে অংশগ্রহণকারী সদস্যদের বিভিন্ন অভিজ্ঞতা আদান-প্রদানের মধ্যে দিয়ে একটি শক্তিশালী, দূরদর্শী পরিকল্পনা রচনা করা সম্ভব হবে বলে তিনি আশা করেন।
PG/CB/NS
(Visitor Counter : 114
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্যমন্ত্রী শ্রী মনসুখ মান্ডভিয়া কোভিড -১৯ সম্পর্কিত প্রয়োজনীয় ওষুধ এবং তার বাফার স্টকের উপস্থিত বিষয়ে পর্যালোচনা করেছেন
নতুন দিল্লি,১ সেপ্টেম্বর, ২০২১
কেন্দ্রীয় স্বাস্থ্য ও পরিবার কল্যাণ এবং রাসায়ন ও সার মন্ত্রী শ্রী মনসুখ মান্ডভিয়া কোভিড -১৯ সম্পর্কিত প্রয়োজনীয় ওষুধ এবং তার বাফার স্টকের উপস্থিত ও ওষুধের সরবরাহ বিষয়ে পর্যালোচনা করেছেন।
পর্যালোচনায়, এটি লক্ষ করা গেছে যে সমস্ত প্রয়োজনীয় ওষুধের পর্যাপ্ত মজুদ রয়েছে।এমনকি এই ওষুধের কাঁচামালও পর্যাপ্ত পরিমাণে পাওয়া যাচ্ছে।
৮ টি ওষুধের জন্য কৌশলগত বাফার স্টক তৈরি করা হয়েছে, এগুলো সবই দেশে পাওয়া যাচ্ছে।এগুলি হল-টোকিলিজুমাব,মিথাইল প্রেডিনিসোলোন,এনাক্সোপিরিন,ডেক্সামেথাসোন,রেমডেসিভির,অ্যামফোটেরিসিন বি ডিঅক্সিকোলেট,পোসাকোনাজল,ইন্ট্রাভেনাস ইমিউনোগ্লোবিলিন।
পর্যালোচনা বৈঠকে স্বাস্থ্য ও পরিবার কল্যাণ মন্ত্রকের শীর্ষ আধিকারিকরা উপস্থিত ছিলেন।
CG/SS
(Visitor Counter : 168
প্রতিরক্ষামন্ত্রক
ভারতীয় উপকূল রক্ষী বাহিনী মহানির্দেশকের উত্তরপূর্ব ভারতের আঞ্চলিক প্রধান কার্যালয় পরিদর্শন
কলকাতা, ০২ এপ্রিল ২০১৯
আজ ভারতীয় উপকূল রক্ষী বাহিনীর মহানির্দেশক রাজেন্দ্র সিং কলকাতায় ভারতীয় উপকূল রক্ষী বাহিনীর উত্তরপূর্ব ভারতের আঞ্চলিক প্রধান কার্যালয় পরিদর্শন করেন। তিনি বিভিন্ন প্রকল্পের কাজের অগ্রগতি নিয়ে পর্যালোচনা বৈঠক করেন।
রাজারহাটে ৫ একর জমির ওপর উপকূল রক্ষী বাহিনী আঞ্চলিক প্রধান কার্যালয়ে একটি ভবন তৈরি করা হচ্ছে। তারও শিলান্যাসও করেন উপকূল রক্ষী বাহিনীর মহানির্দেশক। পাশাপাশি উপকূল সুরক্ষায় বাহিনীর আঞ্চলিক কম্যান্ডার এবং চিফ স্টাফ অফিসারদের সঙ্গেও বিভিন্ন বৈঠক করেন তিনি।
CG/SS/NS
(Visitor Counter : 131
স্বরাষ্ট্র মন্ত্রক
কাশ্মীরী পন্ডিতদের পুর্নবাসন
নয়াদিল্লি, ১৭ জুলাই, ২০১৯
কাশ্মীরী পন্ডিতদের ত্রাণ ও পুর্নবাসনের লক্ষে সরকার একগুচ্ছ পদক্ষেপ গ্রহণ করেছে।
প্রধানমন্ত্রী নরেন্দ্র মোদী, বিগত ২০১৫ সালের ৭ নভেম্বর ‘প্রধানমন্ত্রী উন্নয়ন প্যাকেজ’ ঘোষণা করেছিলেন। এর আওতায় কেন্দ্র, উদ্বাস্তু কাশ্মীরী পন্ডিতদের জন্য রাজ্য সরকারের অধীনে ৩ হাজার অতিরিক্ত চাকুরির পদ সৃষ্টির বিষয়টি অনুমোদন করে। এজন্য ব্যয় ধরা হয় ১০৮০ কোটি টাকা। এছাড়া কাশ্মীর উপত্যকায় ৯২০ কোটি টাকা ব্যয়ে ৬ হাজার অস্হায়ী আবাস নির্মাণের প্রস্তাবও মঞ্জুর হয়। যদিও এর আগে আরও ৩ হাজার রাজ্য সরকারী চাকুরি এবং ৭২৫টি অস্হায়ী আবাস নির্মাণের কর্মসূচী হাতে নেওয়া হয়েছিল। উদ্বাস্তুদের গৃহ নির্মাণে আর্থিক সাহায্য দেওয়ার ছাড়াও জম্মুর পুরখো, মুথি, নাগরোটা এবং জাগতি অঞ্চলে ২ কামরাওয়ালা ৫,২৪২টি বাড়ি এবং বাদগাম জেলার শেখপুরায় ২০০টি ফ্ল্যাট তৈরি করা হয়েছে।
কেন্দ্র, কাশ্মীরী উদ্বাস্তুদের প্রতিমাসে আর্থিক অনুদান দিয়ে থাকে। ২০১৫-র মে মাস থেকে এই অনুদানের পরিমাণ ৬,৬০০ টাকা থেকে বাড়িয়ে ১০ হাজার টাকা করা হয়। ২০১৪-র জুন মাস থেকে এই আর্থিক সাহায্যের পরিমাণ বেড়ে হয় পরিবার পিছু ১৩ হাজার টাকা। যেসব কাশ্মীরী উদ্বাস্তুরা দিল্লি এবং জাতীয় রাজধানী অঞ্চলে বসবাস করেন, তাঁদের জন্যও প্রতি মাসে আর্থিক অনুদান দেওয়া হয়।
লোকসভায় আজ এক লিখিত প্রশ্নের জবাবে স্বরাষ্ট্র প্রতিমন্ত্রী শ্রী জি কিষাণ রেড্ডি এই তথ্য জানিয়েছেন।
CG/CB/NS
(Visitor Counter : 41
প্রধানমন্ত্রীরদপ্তর
প্রধানমন্ত্রী মণিপুরে ভূমিধ্বস পরিস্থিতির পর্যালোচনা করে কেন্দ্রের তরফে সাহায্যের আশ্বাস দিয়েছেন
নয়াদিল্লি, ৩০ জুন, ২০২২
প্রধানমন্ত্রী শ্রী নরেন্দ্র মোদী আজ মণিপুরের মুখ্যমন্ত্রী শ্রী এন বীরেন সিং – এর সঙ্গে কথা বলেন এবং ঐ রাজ্যের শোচনীয় ভূমিধ্বস পরিস্থিতির পর্যালোচনা করেন।
এক ট্যুইটে প্রধানমন্ত্রী বলেন, “মণিপুরের মুখ্যমন্ত্রী এন বীরেন সিংজীর সঙ্গে কথা হয়েছে। পরিস্থিতির পর্যালোচনা করেছি আমি। কেন্দ্রের তরফে সম্ভাব্য সবরকম সাহায্যের আশ্বাস দেওয়া হয়েছে। আমি ক্ষতিগ্রস্তদের সুরক্ষা প্রার্থনা করি।
মৃতদের শোক-সন্তপ্ত পরিবার-পরিজনকে জানাই সমবেদনা। আহতদের দ্রুত আরোগ্য কামনা করি”।
PG/PM/SB
(
কেন্দ্রীয়মন্ত্রিসভা
ভারত ও মরোক্কোর মধ্যে খনন ও ভূ-বিদ্যা ক্ষেত্রে সমঝোতা স্বাক্ষরে মন্ত্রিসভার অনুমোদন
নয়াদিল্লি, ১৬ মে, ২০১৮
ভারত ও মরোক্কোর মধ্যে খনন ও ভূ-বিদ্যা ক্ষেত্রে স্বাক্ষরিত সমঝোতাপত্রের অনুমোদন দিয়েছে কেন্দ্রীয় মন্ত্রিসভা। প্রধানমন্ত্রীর পৌরহিত্যে বুধবার নতুন দিল্লিতে কেন্দ্রীয় মন্ত্রিসভার বৈঠকে এই বিষয়টি অনুমোদিত হয়। উল্লেখ করা যেতে পারে, গত ১১ই এপ্রিল মরোক্কোর বিদ্যুৎ, খনি ও স্থায়ী উন্নয়ন বিষয়ক মন্ত্রক ও ভারতের খনি মন্ত্রকের মধ্যে খনন ও ভূ-বিদ্যা বিষয়ক এই চুক্তি স্বাক্ষরিত হয়।
এই চুক্তি স্বাক্ষরের ফলে দুই দেশের মধ্যে খনন ও ভূ-বিদ্যা ক্ষেত্রে সহযোগিতা গড়ে তুলতে প্রাতিষ্ঠানিক ব্যবস্থা গ্রহণ করা সম্ভব হবে। এছাড়া আর্থিক, সামাজিক ও পরিবেশগত দিক থেকেও দু-দেশ উপকৃত হবে।
CG/BD/SB……
(Visitor Counter : 75
প্রতিরক্ষামন্ত্রক
অন্ধ্রপ্রদেশে দুটি প্রধান অক্সিজেন প্ল্যান্ট মেরামতের কাজ করেছে ভারতীয় নৌবাহিনীর সদস্যরা
নতুন দিল্লি, ১৬ মে, ২০২১
চলতি অক্সিজেন সঙ্কটের সময় অন্ধ্রপ্রদেশের অন্যতম অক্সিজেন সরবরাহকারী দুটি অক্সিজেন প্ল্যান্ট শ্রী কালাহাস্তি এবং নেল্লোর অক্সিজেন প্ল্যান্ট- মেরামতের কাজ করে বিশাখাপত্তনম নৌ বন্দরের সদস্যরা এক উল্লেখযোগ্য সাফল্য লাভ করেছে । রাজ্য সরকারের অনুরোধের ভিত্তিতে পূর্বাঞ্চলীয় নৌকম্যান্ড বিশাখাপত্তনম থেকে নৌবাহিনীর ডর্নিয়ার বিমানে নৌ বন্দরের কর্মীদের নিয়ে আসা হয় । কর্মী-সদস্যরা সফলভাবে এই অক্সিজেন প্ল্যান্ট দুটির মেরামতের কাজ সম্পূর্ণ করেছেন ।
নেল্লোরে কৃষ্ণ তেজা অক্সিজেন প্ল্যান্টটি একটি বৃহৎ ক্রায়োজেনিক প্ল্যান্ট । এই প্ল্যান্ট প্রতিদিন ৪০০ টি জাম্বো টাইপ সিলিন্ডার ভর্তি করতে সক্ষম । তবে, গত ৬ বছর ধরেএই প্ল্যান্টটি অকেজো হয়ে পড়েছিল। নৌবাহিনীর সদস্যরা এই প্ল্যান্ট টিকে মেরামত করে এবং পুনঃরায় অক্সিজেন উৎপাদনে সক্ষম করে তোলেন।
তিরুপতির কাছে শ্রী কালাহাস্তি অক্সিজেন প্ল্যান্টটি ভিপিএসএ প্রযুক্তির একটি বৃহৎ প্ল্যান্ট । এখানে প্রতি মিনিটে ১৬ হাজার লিটার অক্সিজেন উৎপাদনের ৫টি বার রয়েছে । নৌবাহিনীর সদস্যরা এখানেও মেরামতের কাজ সফলভাবে শেষ করেছেন। এই প্ল্যান্ট দুটিতে মেরামতের কাজ পরিচালনার দায়িত্বে ছিলেন কমান্ডার দীপায়ন। বিগত ৭ দিন ধরে নিরলসভাবে কাজ চালানো হয় । তবে, তাদের কাজে বিশেষ ভাবে সাহায্য করেছে অন্ধ্রপ্রদেশের স্বাস্থ্য দফতরের ইঞ্জিনিয়ারিং সদস্যরা। পাশাপাশি জেলা প্রশাসনও সাহায্যের হাত বাড়িয়ে দেয় ।
CG/SS/RAB
(Visitor Counter : 139
পেট্রোলিয়ামওপ্রাকৃতিকগ্যাসমন্ত্রক
এল পি জি ডিস্ট্রিবিউটর হওয়ার আবেদন পত্র চেয়ে প্রতারণার বিষয়ে সাধারণ মানুষকে সতর্ক করলো তেল বিপণন সংস্হাগুলি
কোলকাতা, ৮ মে, ২০২০
ইন্ডিয়ান অয়েল কর্পোরেশন লিমিটেড, ভারত পেট্রোলিয়াম কর্পোরেশন লিমিটেড এবং হিন্দুস্তান কর্পোরেশন লিমিটেড সহ অন্যান্য তেল বিপণন সংস্থাগুলির কাছে অভিযোগ এসেছে যে কিছু অজ্ঞাত পরিচয় ব্যক্তি এবং ভুয়ো কিছু সংস্থা বিভিন্ন লোকের কাছে জাল চিঠি ও ই-মেল পাঠিয়ে এল পি জি ডিস্ট্রিবিউটর বা রিটেল বিক্রেতা হবার জন্য প্রস্তাব পাঠাচ্ছে এবং তাঁর বিনিময়ে অর্থ দাবি করছে।
তেল বিপনন সংস্থাগুলির তরফে জনগনকে সতর্ক করে বলা হয়েছে তারা যেন প্রতারকদের পাতা ফাঁদে পা না দেন। প্রতারক চক্রের লোকজন বিভিন্ন তেল বিপণন সংস্থার লোগো ও লেটারহেড ব্যবহার করে সাধারন মানুষের কাছে চিঠি ও মেল পাঠিয়ে এই ধরনের প্রস্তাব পাঠাচ্ছে এবং বিনিময়ে অর্থ দাবি করছে।
যদি কোন ব্যক্তি এই ধরনের মেল বা চিঠি পান তবে তাদের অবিলম্বে প্রেরক সংস্থার নাম ও অন্যান্য তথ্য নিয়ে নিকটবর্তী অফিসে গিয়ে যোগাযোগ করতে বলা হয়েছে। কোন ভাবেই তারা যেন তাদের ব্যক্তিগত তথ্য ওই সমস্ত প্রতারকদের না দেন এবং কোন অর্থও যেন না পাঠান।
স্থানীয় অফিসের যোগাযোগের যাবতীয় তথ্য সংশ্লিষ্ট কোম্পানির ওয়েবসাইটে দেওয়া আছে। এখানেও দেওয়া হলঃ
পেট্রোল পাম্প ডিলারশিপ এর জন্যঃ https://www.petrolpumpdealerchayan.in/area-offices এবং এল পি জি ডিস্ট্রিবিউটর এর জন্যঃ https://www.lpgvitarakchayan.in/area- offices.php
তেল কোম্পানি গুলির পক্ষ থেকে জানানো হয়েছে ওই সমস্ত প্রতারকেরা এমন ওয়েবসাইট তৈরি করেছে যাতে মনে হয় সেটি একদম আসল। ভুয়ো ওয়েবসাইট গুলি হলঃ www.lpgvitarakchayan.in এবং www.petrolpumpdealerchayan.in
উল্লেখ করা যেতে পারে এল পি জি ডিস্ট্রিবিউটর বা রিটেল বিক্রেতা হবার জন্য তেল কোম্পানিগুলি সারা দেশে একটি নির্দিষ্ট পদ্ধতি মেনে চলে। দেশের সব প্রধান প্রধান সংবাদপত্রে বিজ্ঞাপন দিয়ে ইচ্ছুক ব্যক্তিদের কাছ থেকে আবেদন পত্র চাওয়া হয়।
CG/SDG
(Visitor Counter : 17
প্রধানমন্ত্রীরদপ্তর
মহারাষ্ট্রের প্রতিষ্ঠা দিবসে রাজ্যবাসীর প্রতি প্রধানমন্ত্রীর শুভেচ্ছা
নতুনদিল্লি, ১ মে, ২০২০
প্রধানমন্ত্রী শ্রী নরেন্দ্র মোদী মহারাষ্ট্রের প্রতিষ্ঠা দিবসে রাজ্যবাসীকে শুভেচ্ছা জানিয়েছেন। তাঁর শুভেচ্ছা বার্তায় প্রধানমন্ত্রী বলেন, “মহারাষ্ট্র দিবস উপলক্ষে রাজ্যের ভাই-বোনদের জন্য আমার শুভেচ্ছা। দেশের উন্নয়নে মহারাষ্ট্রের উল্লেখযোগ্য অবদানের জন্য ভারত গর্বিত। আমি আগামী বছরগুলিতে রাজ্যের অগ্রগতি এবং সমৃদ্ধি প্রার্থনা করি। জয় মহারাষ্ট্র!”
(CG/CB
প্রধানমন্ত্রীরদপ্তর
অর্থ তছরুপ মামলায় সম্পত্তি বাজেয়াপ্তর জন্য জি-২০ সম্মেলনে ভারতের ৯টি পরামর্শ
নয়াদিল্লি, ৩০ নভেম্বর, ২০১৮
- ঋণ খেলাপিদের মোকাবিলায় জি-২০ গোষ্ঠীভুক্ত দেশগুলির মধ্যে শক্তিশালী সহযোগিতা বৃদ্ধিতে গুরুত্ব।
- আইনি প্রক্রিয়ার মধ্যে সহযোগিতা বৃদ্ধি। ঋণ খেলাপিদের দ্রুত প্রত্যার্পণের বিষয়ে গুরুত্ব।
- সব ঋণ খেলাপিদের প্রবেশ বন্ধ করতে ও অন্য দেশকে তাদের নিরাপদ স্থান হিসাবে চিহ্নিত না করতে জি-২০ গোষ্ঠীভুক্ত দেশগুলির একটি কার্যকর প্রক্রিয়া গঠনে গুরুত্ব।
- দুর্নীতির বিরুদ্ধে রাষ্ট্রসংঘের নীতি, সংঘবদ্ধ অপরাধের বিরুদ্ধে রাষ্ট্রসংঘের নীতিগুলির মূল চিন্তাভাবনাকে, বিশেষ করে, আন্তর্জাতিক সহযোগিতার বিষয়টি কার্যকর করা।
- ঋণ খেলাপিদের সম্পর্কে যথাসময়ে তথ্য আদান-প্রদানের জন্য সংশ্লিষ্ট সংস্থাগুলির মধ্যে আন্তর্জাতিক সহযোগিতা বৃদ্ধির বিষয়টিতে প্রাধান্য দেওয়ার পরামর্শ।
- ঋণ খেলাপি অভিযুক্তদের চিহ্নিত করার জন্য এর একটি নির্দিষ্ট পরিচয়পত্র তৈরি করা।
- ঋণ খেলাপি অভিযুক্তদের বিরুদ্ধে আইনিভাবে লড়াইয়ের জন্য একটি সর্বসম্মত নীতি-প্রক্রিয়া গঠন এবং প্রতিটি জি-২০ দেশের নিজস্ব আইন অনুসারে একটি সংঘবদ্ধ নীতি-নির্দেশিকা তৈরি।
- দেশ ছেড়ে পালিয়ে যাওয়া-সহ নীতি খেলাপের বিভিন্ন ঘটনার বিরুদ্ধে সাফল্য অর্জন করলে সেগুলি নিয়ে আলোচনার জন্য একটি সাধারণ মঞ্চ গঠন।
- যেসব ঋণ খেলাপিদের দেশে কর বাকি রয়েছে, তাদের সম্পত্তি বাজেয়াপ্ত বা বাড়ি বাজেয়াপ্তর জন্য জি-২০ মঞ্চের উদ্যোগ নেওয়ার প্রয়োজনীয়তার গুরুত্ব আরোপ।
SSS/PM/SB
(Visitor Counter : 97
নারীওশিশুবিকাশমন্ত্রক
জুভেনাইল জাস্টিস আইনের অধীনে দত্তক নেওয়ার পদ্ধতি
নতুন দিল্লি, ১৭ ডিসেম্বর, ২০২১
স্বরাষ্ট্রমন্ত্রকের পক্ষ থেকে গত ৪ মার্চ, ২০২১ তারিখে ভারতে বিদেশী নাগরিক সম্পর্কিত একটি বিজ্ঞপ্তি জারি করেছে। ওই বিজ্ঞপ্তিতে ভারতীয় শিশুদের আন্ত দেশে দত্তক নেওয়ার ক্ষেত্রে অনাবাসী ভারতীয়দের সাথে সমতার বিষয়ে সুস্পষ্টভাবে বলা হয়েছে। জুভেনাইল জাস্টিস  অ্যাক্ট, ২০১৫ 'র সংশোধনী প্রক্রিয়া চলাকালীন নারী ও শিশু বিকাশ মন্ত্রক বিভিন্ন রাজ্য ও কেন্দ্রশাসিত অঞ্চলগুলির কাছ থেকে পরামর্শ গ্রহণ করেছিল। যা পরে পরীক্ষা করা হয়েছিল। এই আইনটি বিজ্ঞপ্তি আকারে ২০২১ সালের ৯ আগস্ট বিজ্ঞপ্তি আকারে প্রকাশিত হয়েছিল।
শিশু সুরক্ষা পরিষেবা প্রকল্পের আওতায় সরকার বর্তমান আর্থিক বছরে ৯০০ কোটি টাকা মঞ্জুর করেছে।
আজ লোকসভায় এক লিখিত প্রশ্নের জবাবে কেন্দ্রীয় নারী ও শিশু বিকাশ মন্ত্রী শ্রীমতি স্মৃতি যুবিন ইরানি এই তথ্য জানিয়েছেন।
CG/ SB
(Visitor Counter : 117
প্রধানমন্ত্রীরদপ্তর
গুজরাটের জেলা পঞ্চায়েত সদস্যদের সঙ্গে দেখা করলেন প্রধানমন্ত্রী
নতুন দিল্লি, ১৫ এপ্রিল, ২০২২
প্রধানমন্ত্রী শ্রী নরেন্দ্র মোদী আজ গুজরাটের জেলা পঞ্চায়েত সদস্যদের সঙ্গে দেখা করেন। জীবনযাত্রার মানোন্নয়ন এবং গ্রামীণ পরিকাঠামো উন্নয়নে পঞ্চায়েত সদস্যদের দৃষ্টিভঙ্গীর প্রশংসা করেন প্রধানমন্ত্রী।
এক ট্যুইট বার্তায় প্রধানমন্ত্রী বলেছেন :
"গুজরাটের জেলা পঞ্চায়েত সদস্যদের সঙ্গে চমৎকার এক বৈঠক হল। জীবনযাত্রার মানোন্নয়ন এবং গ্রামীণ পরিকাঠামোর উন্নয়ন নিয়ে তাঁদের ভাবনা চিন্তায় অন্তর্দৃষ্টির ছাপ রয়েছে।"
CG/SD/SKD/
(